

# VALGA VALLAVALITSUS

Keskkonnaamet

Päästeamet

Regionaal- ja Põllumajandusministeerium Meie: kuupäev digiallkirjas nr 9-1.3/4670

Detailplaneeringu algatamise ja KSH algatamata jätmise teade ning lähteseisukohtade kohta ettepanekute küsimine

Austatud koostöö tegijad

Valga Vallavolikogu 25.10.2023 otsusega nr 80 algatati Valga linna Pikk tn 1 ja selle lähiala detailplaneeringu koostamine, kinnitati planeeringu lähteseisukohad ja jäeti algatamata keskkonnamõju strateegiline hindamine. Algatatud detailplaneeringu eesmärk on kavandada Räni oja kaldale, Pikk tn 1 maaüksusele funktsionaalne ja kaasaegsetele nõudmistele vastav Circel K teenindusjaama uus teenindushoone ja teeninduseks vajalikud rajatised.

Planeeringuala suurus on ligikaudu 0,4 ha. Planeeringuala asub Valga linna Pika ja Tartu tänava ringristmiku kõrval. Planeeringualasse on hõlmatud Pikk tn 1 maaüksus (katastriüksuse tunnus 85401:011:0060) terviklikult ja Räni org 3 maaüksus (katastriüksuse tunnus 85501:001:0884) osaliselt.

Planeeringuala piirneb Räni ojaga, millele laienevad looduskaitseseadusest1 tulenevad kalda kasutamise kitsendused. Arvestades kavandatavate tegevustega ning linnalise keskkonnale omase maakasutusega, tuleb planeeringu koostamisel kaalumisele Räni oja ehituskeeluvööndi vähendamine. Ehituskeeluvööndi vähendamine on võimalik üksnes läbi detailplaneeringu menetluse, mis sisaldab kehtiva üldplaneeringu muutmise ettepanekut.

Strateegilise planeerimisdokumendi koostamise osapooled:

* Koostamise algataja ja kehtestaja on Valga Vallavolikogu (e-post kantselei@volikogu.valga.ee, telefon 766 1553),
* Koostamise korraldaja Valga Vallavalitsus (kontaktisik Lenna Hingla, e-post lenna.hingla@valga.ee, telefon 5860 1234).

Arvestades asjaoluga, et asutakse koostama üldplaneeringu põhilahenduse muutmise ettepanekut sisaldavat detailplaneeringut, siis planeerimisseaduse § 142 lõike 2 järgi kohaldatakse detailplaneeringu koostamisele üldplaneeringu koostamisele ettenähtud menetlust. Sellest tulenevalt on vajalik küsida detailplaneeringu lähteseisukohtade kohta ettepanekuid koostöö tegijatelt ja kaasatutelt. Ettepanekud lähteseisukohtade täiendamiseks palume esitada hiljemalt 22.12.2023. a.

Lugupidamisega

/allkirjastatud digitaalselt/

Monika Rogenbaum

vallavanem

Lisa: Valga Vallavolikogu 25.10.2023 otsus nt 80

Lenna Hingla

5860 1234

lenna.hingla@valga.ee